उत्कृष्ट रोड को सालभर में मरम्मत की जरूरत
हाट पर 4.50 करोड़ की लागत से बनी उत्कृष्ट सड़क को एक साल में ही मरम्मत की जरूरत पड़ गई है। इसके एक बड़े हिस्से में आई खराबी को दूर करने के लिए सोमवार को ठेकेदार ने काम शुरू करवाया तो दूसरी समस्या खड़ी हो गई। सड़क पर खास तरह के केमिकल और रेत से काम हो रहा है, जिससे वाहन फिसल रहे हैं। इसे लेकर दुकानदारों ने नगरपालिका में जाकर शिकायत भी की। हालांकि ठेकेदार का कहना है कि अभी काम की शुरुआत हुई है। इस पर एक और परत डाली जाएगी, जिसके बाद कोई समस्या नहीं रहेगी।
मुख्यमंत्री अधोसंरचना योजना के तहत बनी हाट रोड का काम एक साल पहले ही हुआ था। घटिया काम की वजह से इसकी ऊपरी परत कई जगहों से उखड़ने लगी है। नगर पालिका ने हाल ही में इसके ठेकेदार पर एफआईआर की चेतावनी दी थी। यह खबर भास्कर ने 22 दिसंबर को प्रकाशित की थी। इसके बाद ठेकेदार ने काम शुरू करवा दिया है।
मिसाल बनना थी यह सड़क: उत्कृष्ट सड़क योजना का मकसद शहर में अधोसंरचना का ऐसा निर्माण करना था, जो एक मिसाल की तरह बने। इसके लिए नपा के इंजीनियरों को बाकायदा ट्रेनिंग दी गई थी। काम की निगरानी के लिए अलग से समिति बनी, जिसके अध्यक्ष कलेक्टर बनाए गए थे।
हाटरोड उत्कृष्ट सडक को सुधारने के लिए कांक्रीट सड़क पर डाला गया एप्रोक्सी केमिकल।
50 लाख रुपए का पेमेंट रोका
ठेकेदार के 50 लाख रुपए नपा के पास जमा है। अगर सड़क की स्थिति नहीं सुधरी तो यह राशि राजसात कर ली जाएगी। राजेंद्र सलूजा, नपाध्यक्ष
hin_Deva hin_Deva hin_Deva hin_Deva hin_Deva hin_Deva hin_Deva